stanford-oval/wikipedia huggingface dataset:
Kaupallisen radion Hall of Fame
Hall of Fame

| Vuosi | Henkilö(t) |
| --- | --- |
2005: Markku Heikkilä, Auran Aaltojen ja Radio Sadan päätoimittaja Joke Linnamaa, Radio Ykkönen, U103, Sävelradio, Sport FM Outi Popp, Radio Cityn perustajia Sakke Järvenpää ja Mato Valtonen, Pullakuskit, Radio City
2006: Juha Tynkkynen, Radio Cityn 1. päätoimittaja Markku Veijalainen, Radio Ykkösen toimitusjohtaja ja päätoimittaja
2007: Christian Moustgaard (k. 2018), Radio Cityn perustajia Reijo Saksa, SBC Radio
2008: Sakari Kumpulainen, Juha Sipilä ja Seppo Sisättö, ensimmäisten toimilupien 1985 keskeiset vaikuttajat Matti Kyllönen Jaakko Numminen, Suomen Paikallisradioliiton 1. puheenjohtaja 1983–1987 Ilkka Seppä, Radio Pieksämäki Jarmo Viljakainen,  Suomen Paikallisradioliiton toimitusjohtaja
2009: Ensio Manu, Suomen Radioiden Liiton hallitus, Kevyt Kanava Nils Tuominen,  Kuopion Paikallisradio Oy:n toimitusjohtaja
2010: Matti Kairimo, Radiobooking Oy:n ja Radio Porin toimitusjohtaja Alpo Kettunen (k. 2017), Auran Aallot Jari Korkki, Radio 957 1986–94, Radio Stadi 1996–97 Jari Niemelä (k. 2016), Radio 957 1993–1998, Pispalan Radio 2015–2016 Ismo Nykänen, Radio 957:n perustajia Timo Turunen, Jutel Oy Teppo Turkki, Radio City
2014: Petri Manninen, Radio Novan toimitusjohtaja
2015: Markku Ahto, Provox Oy, Turku Pekka Iitola, Radio Vaasan toimitusjohtaja,, Paikallisradioliiton puheenjohtaja Ismo Kosonen, viestintäneuvos, kaupallisen radiotoiminnan kehittämistyöryhmän puheenjohtaja 2004 Kai Pöntinen, Radio Seinäjoki, Radio Simpsiö
2016: Antti Pakkala, Radio NRJ:n toimitusjohtaja. 2003–2016, Radio Nostalgian perustaja. Seppo Mustonen, Radio Jokinen, Radio Rex, Joensuu 1988–.
2017: Leena Puntila, Bauer Media Oy:n toimitusjohtaja
2020: Hans Edin, Radio Ykkönen 1985–, Nelonen Media, RadioMedian hallitus Hannu Hannula, Digita, Radio- ja tv-museosäätiön asiamies Tuula Kallio, mediatoimisto Dagmarin toimitusjohtaja. Jukka Lintula, SBS Discovery Radion vtj., Radio 957:n toimitusjohtaja, Iskelmän-ketjun perustajia.
2021: Hannu & Tarja Harju, Kevyt Kanava, Lapua
2022: Kaija Väisänen ja Arto Mäkinen, Radio Sadan perustajat Esa Lötjönen, Laajasalon opiston radiotoimittajien kouluttaja
2023: Kirsi Tuomala ja Jarmo ”Mudi” Multanen
2024: Sampsa Jolma
Leo Yllö

| Leo Yllö |
| --- | --- |
 Leo Yllö ja hänen nuorin poikansa Matti vuonna 1960.
Henkilötiedot
Syntynyt: 6. tammikuuta 1915 Kosemkina, Inkeri
Kuollut: 9. lokakuuta 1978 Nurmijärvi (63 vuotta)
Ammatti:  Valtion siementarkastuslaitoksen johtaja
Koulutus ja ura
Tutkinnot:  Tarton yliopisto Helsingin yliopisto
Instituutti:  Valtion siementarkastuslaitos Maatalouden tutkimuskeskus
Leonid (Leo) Yllö (6. tammikuuta 1915 Hakaja, Kosemkina, Jaaman kihlakunta, Inkeri, Pietarin kuvernementti – 9. lokakuuta 1978 Nurmijärvi) oli Inkerissä syntynyt suomalainen agronomi ja  Valtion siementarkastuslaitoksen johtaja ja professori.
Yllö valmistui ylioppilaaksi Narvan 1. gymnasiumista vuonna 1934. Hän valmistui Tarton yliopistosta  agronomiksi vuonna 1938 ja suoritti agronomin maisteritutkinnon vuonna 1939; vironkielisen maisterityön nimenä oli Põlluviljade saakide tõus maaparandustööde mõjul. Hän jatkoi opintojaan Helsingin yliopistossa, josta valmistui maatalous- ja metsätieteiden kandidaatiksi 1949, lisensiaatiksi 1956 ja tohtoriksi 1958. Hän teki opintomatkoja useisiin Euroopan maihin. Hänen saksankielisen väitöskirjatyönsä (1956) otsikkona oli Über den Einfluss der Anbautechnik auf dem Ertrag der Blattrübe in Finnland.
Yllö työskenteli vuosina 1937–1943 Tarton yliopiston "Maaparanduse ja sookultuurin" laitoksen assistenttina. Vuosina 1945–1953 hän oli Helsingin yliopiston Biokemian laitoksen opetetustehtävissä. Sitten Yllö jatkoi Lisenssiviraston kemian osaston esittelijänä 1953–1957 ja Peräpohjolan koeaseman assistenttina 1958–1959. Hän oli  Maatalouden tutkimuskeskuksen kasvinviljelylaitoksella (Tikkurilassa) tutkijana vuosina 1960–1961, vanhempana tutkijana 1962–1968 ja erikoistutkijana vuonna 1969. Valtion siementarkastuslaitoksen johtaja professorin nimekkeellä vuosina 1969–1978. Hän siirtyi eläkkeelle syyskuun 1978 alussa.
Yllön julkaisut liittyvät erityisesti kasvinsuojeluun ja Inkeriin. Hän toimi Inkeriläisten sivistyssäätiön hallituksessa ja vuodesta 1974 säätiön puheenjohtajana.
Aiheesta muualla

Yllö, Leo (1969): Karttaliite teokseen Inkerin suomalaisten historia (JPEG). Kansalliskirjasto/Doria.
Inkerin suomalaisten historian ensimmäisen kappaleen luovuttaminen Tasavallan Presidentille (valokuva). Karjalan sivistysseura.
Merkkihenkilöt – Tutustu inkeriläissyntyisiin vaikuttajiin: S–Y. Inkeri.fi. Viitattu 2.7.2017.
Kalésia

| Kalésia Καλέσια |
| --- | --- |
 Kalésia
 Koordinaatit: 35°17′7″N, 25°3′27″E 
Valtio:  Kreikka
Hajautetun hallinnon alue:  Kreeta
Alue:  Kreeta
Alueyksikkö:  Iraklion
Kunta:  Malevízi
Hallinto:  
 – Asutustyyppi:  Kyläyhdyskunta
 – Kallikrates-koodi:  71050103
Korkeus:  170 m
Väkiluku (2011):  1 255
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Kalésia (kreik. Καλέσια) on Kreikan kyläyhdyskunta, joka sijaitsee Kreetan saarella. Se kuuluu hallinnollisesti Malevízin kuntaan, Iraklionin alueyksikköön ja Kreetan alueeseen. Kyläyhdyskunnan väkiluku on 1 255 (vuonna 2011).
Áno Kalésian Pyhän Georgioksen (Ágios Geórgios) kirkon kellotorni.
Kalésian kyläyhdyskunta sijaitsee noin 13 kilometriä lounaaseen Iraklionista. Se koostuu kahdesta kylästä, jotka ovat Áno Kalésia (Άνω Καλέσια, ”Ylä-Kalésia"; 526 asukasta) ja Káto Kalésia (Κάτω Καλέσια, ”Ala-Kalésia”; 729 asukasta). Kylien etäisyys toisistaan on noin 300 metriä, ja ne on rakennettu noin 170 metrin korkeuteen merenpinnasta laskettuna.
Kylät mainitaan ensimmäisen kerran venetsialaisvallan aikaisessa väestönlaskennassa vuonna 1583. Ne tuhoutuivat vuoden 1856 maanjäristyksessä. Áno Kalésian pääkirkko on omistettu Pyhälle Georgiokselle (Ágios Geórgios). Káto Kalésian tärkeimmät kirkot on omistettu Neitsyt Marian ilmestykselle (Evangelismós tis Theotókou) sekä apostoleille Pietari ja Paavali (Ágios Pétros kai Pávlos).
Aiemmin Kalésia kuului Gázin kuntaan ja vuodesta 2011 lähtien Malevízin kunnan Gázin kunnallisyksikköön.
Karl Gustaf Höijer

| K>  G. Höijer |
| --- | --- |
 K. G. Höijer vuonna 1907
Kansanedustaja
 22.5.1907–31.7.1908  
Ryhmä/puolue:  SDP
Vaalipiiri:  Hämeen pohjoinen
Henkilötiedot
Syntynyt: 11. helmikuuta 1863 Perniö
Kuollut: 16. tammikuuta 1942 (78 vuotta) Hämeenlinna
Ammatti:  kansakoulunopettaja
Karl Gustaf Höijer (11. helmikuuta 1863 Perniö – 16. tammikuuta 1942 Hämeenlinna) oli suomalainen poliitikko ja kansakoulunopettaja, joka toimi SDP:n kansanedustajana vuosina 1907–1908. Myöhemmin hän vaikutti kunnallispolitiikassa porvaripuolueiden edustajana.
Elämä

Teijon ruukissa syntyneen Höijerin vanhemmat olivat seppä Henrik Johan Höijer (s. 1823) ja Uskelasta kotoisin ollut Eva Sofia Landzett (s. 1819). Kansakoulun käytyään Höijer toimi kolmen vuoden ajan kiertokoulun opettajana Sauvossa ja opiskeli Jyväskylän seminaarissa 1881-1886. Kansakoulunopettajaksi valmistuttuaan Höijer työskenteli Tervakosken paperitehtaan koulussa vuoteen 1904, jolloin hänet erotettiin poliittisen toimintansa vuoksi. Vuosina 1904–1909 Höijer oli kansakoulunopettajana Orivedellä ja 1909–1927 Hämeenlinnan maalaiskunnan Hätilässä. Jäätyään eläkkeelle hän työskenteli vielä opettajana Hämeenlinnan lääninvankilan miesosastolla 1927–1935.
Höijer toimi muun muassa Janakkalan nuorisoseuran puheenjohtajana sekä lukuisten kuorojen ja näytelmäseurojen johtajana. Höijer liittyi sosialidemokraattiseen puolueeseen vuosisadan vaihteessa ja vuonna 1907 hänet valittiin kansanedustajaksi Suomen ensimmäisissä yksikamarisen eduskunnan vaaleissa. Höijerin ainoaksi jäänyt kansanedustajakausi päättyi eduskunnan hajottamiseen jo heinäkuussa 1908.
Höijerin erkaannuttua työväenliikkeestä hän toimi sisällissodan aikana Hämeenlinnan vankileirin apulaisjohtajana. Vuonna 1920 Höijer valittiin Hämeenlinnan maalaiskunnan kunnanvaltuustoon porvarillisten puolueiden yhteisen valitsijayhdistyksen listalta. Höijer oli myös kunnallislautakunnan puheenjohtaja, kunnanvaltuuston varapuheenjohtaja sekä pitkäaikainen Hämeenlinnan maaseurakunnan kirkkoneuvoston jäsen. 1920-luvulla Höijer kuului Hämeenlinnan maalaiskunnan suojeluskunnan esikuntaan ja myöhemmin 1930-luvulla hän vaikutti äärioikeistoa vastustaneessa laillisuusrintamassa.
Perhe

K. G. Höijerin puoliso oli Jyväskylän pitäjästä kotoisin ollut kirkkoherran tytär Elin Sylvia Brummer (1862-1944). Pariskunnalla oli yksi poika.
Teokset

Springert, E.: Hopearisti eli natsarealainen salvumies : historiallinen kertomus vuodelta 33.  Suomentanut K. G. Höijer. Helsinki:  Holm, 1897.
Roos, Mathilda: Saulus Tarsolainen : erään sielun historia.  Suomentanut K. G. Höijer. Helsinki:  Holm, 1897.
Lukon takana : kaksi kuvaelmaa.  (Ernst Ecksteinin novellista mukailtu nimimerkillä ”Kaarlo Haukanpää”)  Helsinki:  Yrjö Weilin, 1909.
Kaló Chorió (Lárnaka)

| Kaló Chorió Καλό Χωριό |
| --- | --- |
 Kaló Chorió
 Koordinaatit: 34°55′43″N, 33°32′09″E 
Valtio:   Kypros
Alue:  Lárnaka
Hallinto:  
 – Asutustyyppi:  kylä ja kyläyhdyskunta
Väkiluku (2011):  1 518
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Kaló Chorió (kreik. Καλό Χωριό Λάρνακας, Kaló Chorió Lárnakas) on kylä ja kyläyhdyskunta (koinótita) Lárnakan alueella Kyproksen tasavallassa Kyproksen saarella. Sen väkiluku on 1 518 (2011).
Kaló Chorión kylä sijaitsee Kyproksen kaakkoisissa sisäosissa linnuntietä noin yhdeksän kilometriä länsiluoteeseen Lárnakan kaupungista.
Kauko Aho

Kauko Johannes Aho (14. syyskuuta 1922 Soini – 3. maaliskuuta 2009) oli suomalainen tekniikantutkija. Hän oli Tampereen teknillisen korkeakoulun koneensuunnittelun professori 1972–1987. Hän selvitteli muun muassa traktoreiden ergonomisten ominaisuuksien tutkimusmenetelmiä.
Luikerokalat

| Luikerokalat |
| --- | --- |
 Purjeluikero (Blennius ocellaris)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Lahko::  Luikerokalat Blenniiformes  Bleeker, 1859
Katso myös
   Luikerokalat Wikispeciesissä   Luikerokalat Commonsissa 
Infobox OKNimi-testi OK: 
Luikerokalat (Blenniiformes) on viuhkaeväisten kalojen (Actinopterygii) lahko. Siihen luetaan seuraavat kuusi heimoa:
Blenniidae – luikerot
Chaenopsidae – haukiluikerot
Clinidae – klinit
Dactyloscopidae – ripsitähystäjät
Labrisomidae – tupsukkaat
Tripterygiidae – luikertajat
Aiemmin nämä kuusi heimoa on luokiteltu ahvenkalojen lahkoon (Perciformes) kuuluvaksi alalahkoksi Blennioidei.
Kannada

| Kannada |
| --- | --- |
 Kannadan puhuma-alue
Oma nimi:  ಕನ್ನಡ kannaɖa
Muu nimi:  kannana
Tiedot
Alue:   Karnataka
Virallinen kieli:   Intia Karnataka
Puhujia:  43,7 miljoonaa
Sija:  30.
Kirjaimisto:  kannadalainen kirjaimisto
Kielitieteellinen luokitus
Kielikunta:  Dravidakielet
Kieliryhmä:  Etelädravidalaiset kielet
Kielikoodit
ISO 639-1:  kn
ISO 639-2:  kan
ISO 639-3:  kan
 Ohje 
Puhuttua kannadaa
Kannada (ಕನ್ನಡ kannaɖa) on yksi vanhimmista dravidakielistä. Sitä puhutaan pääsääntöisesti Karnatakan osavaltiossa Intiassa, jossa kannada on virallinen kieli.. Intian vuoden 2011 väestönlaskennan mukaan kielellä oli 43 706 512 puhujaa. Kun mukaan otetaan myös toisena kielenä puhujat, arvioitu puhujamäärä on yli 56,4 miljoonaa, mikä tekee kannadasta maailman 30. puhutuimman kielen.
Kannadan kieltä tienvarsikyltissä.
Vuodesta 2008 kannada on kuulunut Intian klassisiin kieliin. Kannada on yksi Intian kansallisista kielistä.
Kannadan katsotaan olevan elinvoimainen ja sen lähimpiä sukulaiskieliä ovat mm. sholaga, jennu-kurumba ja holiya.
Itse kannadan kielen historia ulottuu 2500 vuoden ja kirjoitusjärjestelmänkin 1900 vuoden taakse. Kannadassa on kolme kieliopillista sukua. Sanoja taivutetaan myös luvussa (yksikkö ja monikko). Kirjoitetun ja puhuttujen varianttien välillä on suuria eroja. Siinä missä kielen kirjoitettu muoto on suhteellisen samankaltainen eri alueilla, puhuttu kieli vaihtelee suurestikin.
Fonologia > Vokaalit

|  | Etinen | Keskinen | Takainen |
| --- | --- | --- | --- |
| Suppea | i |  | u |
| Puolisuppea | e |  | o |
| Avoin |  | a |  |
Lähde:
Fonologia > Konsonantit

|  |  | Labiaali | Alveodentaali | Retrofleksi | Palataali | Velaari | Glottaali |
| --- | --- | --- | --- | --- | --- | --- | --- |
| Klusiili | Tavallinen | p | b | t | d | ʈ | ɖ |  | k | g |  |
| Klusiili | Asp. | pʰ | bʰ | tʰ | dʰ | ʈʰ | ɖʰ |  | kʰ | gʰ |  |
| Affrikaatta | Tavallinen |  |  |  | ʧ | ʤ |  |  |
| Affrikaatta | Asp. |  |  |  | ʧʰ | ʤʰ |  |  |
| Frikatiivi | Frikatiivi | f | s | ʂ | ʃ |  | h |
| Nasaali | Nasaali | m | n | ɳ | (ɲ) | (ŋ) |  |
| Likvida | Likvida |  | l ~ r | ɭ |  |  |  |
| Puolivokaali | Puolivokaali | w |  |  | j |  |  |
Lähde:
Kirjaimisto

Kannadan foneemisessa kirjaimistossa on 52 kirjainta, mutta merkkien kokonaismäärä on suurempi sillä kannadassa on paljon ns. yhdistettyjä kirjaimia sekä kirjaimiin liitettäviä pienempiä merkkejä. Se polveutuu Intian muiden pääkielien kirjaimistojen tavoin muinaisesta brahmi-kirjaimistosta ja on suhteellisen monimutkainen. Jokainen kirjoitussymboli vastaa yhtä tavua kun esimerkiksi suomessa se vastaa yhtä foneemia.
Puhuma-alueet

Suurin osa puhujista asuu Karnatakassa, Intiassa, mutta heitä on myös viereisissä osavaltioissa. Yhdysvalloissa (noin 48 000 puhujaa) ja Englannissa on myös suhteellisen merkittäviä kannadankielisiä yhteisöjä.
Aiheesta muualla

Wikimedia Commonsissa on kuvia tai muita tiedostoja aiheesta .
SIL:n Ethnologuen raportti kannadasta
Kielen kuvaus englanniksi
Virallinen unicode-taulukko kannadalle (PDF-muodossa)
Kannadankielisen kirjallisuuden historiaa
kielikurssi ääninäyttein
kielikurssi
Kannadankielinen Wikipedia
Robert Zydenbos (2020): A Manual of Modern Kannada. Heidelberg: XAsia Books (Open Access publication in PDF format)
Dravidakielet
badaga
brahui
gadaba
gondi
irula
kannada
kodagu
kolami
kota
kui
kurukh
kuvi
malajalam
malto
manda
muria
naiki
ollari
pardži
pengo
tamili
telugu
toda
tulu
Jääkiekon nuorten maailmanmestaruuskilpailut 1988

Jääkiekon nuorten maailmanmestaruuskilpailut 1988 pelattiin Neuvostoliitossa 26. joulukuuta 1987 - 4. tammikuuta 1988. Maailmanmestaruuden voitti Kanada.
Pistepörssi

| Sija | Pelaaja | M | S | P |
| --- | --- | --- | --- | --- |
| 1 |  Aleksandr Mogilnyi | 9 | 9 | 18 |
| 2 |  Thomas Sjögren | 6 | 9 | 15 |
| 3 |  Ola Rosander | 9 | 5 | 14 |
| 4 |  Sergei Fjodorov | 5 | 7 | 12 |
| 5 |  Janne Ojanen | 6 | 5 | 11 |
| 6 |  Robert Reichel | 3 | 8 | 11 |
| 6 |  Tero Toivola | 3 | 8 | 11 |
| 8 |  Jeremy Roenick | 5 | 4 | 9 |
| 9 |  Petr Pavla | 4 | 5 | 9 |
| 10 |  Greg Hawgood | 1 | 8 | 9 |
Palkinnot > IIHF:n valitsemat turnauksen parhaat pelaajat

Paras maalivahti:  Jimmy Waite
Paras puolustaja:  Teppo Numminen
Paras hyökkääjä  Aleksandr Mogilnyi
Palkinnot > Turnauksen tähdistökentällinen

Maalivahti:  Jimmy Waite
Puolustajat:  Teppo Numminen,  Greg Hawgood
Hyökkääjät:  Aleksandr Mogilnyi,  Sergei Fjodorov,  Theoren Fleury
Jääkiekon nuorten maailmanmestaruuskilpailut 1991

Jääkiekon nuorten maailmanmestaruuskilpailut 1991 pelattiin Kanadassa ja maailmanmestaruuden voitti isäntämaa Kanada.
Lopputulokset

| Sija | Joukkue | O | V | H | T | TM | PM | P |
| --- | --- | --- | --- | --- | --- | --- | --- | --- |

|  |  Kanada | 7 | 5 | 1 | 1 | 40 | 18 | 11 |

|  |  Neuvostoliitto | 7 | 5 | 1 | 1 | 44 | 15 | 11 |

|  |  Tšekkoslovakia | 7 | 5 | 2 | 0 | 44 | 19 | 10 |
| 4 |  Yhdysvallat | 7 | 4 | 2 | 1 | 45 | 19 | 9 |
| 5 |  Suomi | 7 | 3 | 3 | 1 | 35 | 30 | 7 |
| 6 |  Ruotsi | 7 | 3 | 4 | 0 | 32 | 29 | 6 |
| 7 |  Sveitsi | 7 | 1 | 6 | 0 | 5 | 48 | 2 |
| 8 |  Norja | 7 | 0 | 7 | 0 | 8 | 75 | 0 |
Pistepörssi

| Sija | Pelaaja | M | S | P |
| --- | --- | --- | --- | --- |
| 1 |  Doug Weight | 5 | 14 | 19 |
| 2 |  Eric Lindros | 6 | 11 | 17 |
| 3 |  Pavel Bure | 12 | 3 | 15 |
| 4 |  Martin Ručínský | 9 | 5 | 14 |
| 5 |  Žigmund Pálffy | 7 | 6 | 13 |
| 6 |  Marko Jantunen | 3 | 10 | 13 |
| 7 |  Trent Klatt | 6 | 6 | 12 |
| 8 |  Ted Drury | 5 | 7 | 12 |
| 9 |  Vjatšeslav Kozlov | 3 | 9 | 12 |
| 10 |  Mike Craig | 6 | 5 | 11 |
Palkinnot > IIHF:n valitsemat turnauksen parhaat pelaajat

Paras maalivahti:  Pauli Jaks
Paras puolustaja:  Jirí Šlégr
Paras hyökkääjä  Eric Lindros
Palkinnot > Turnauksen tähdistökentällinen

Maalivahti:  Pauli Jaks
Puolustajat:  Dmitri Juškevitš,  Scott Lachance
Hyökkääjät:  Mike Craig,  Eric Lindros,  Martin Ručínský
Keisarivalssi

Keisarivalssi voi tarkoittaa ainakin seuraavia:
Keisarivalssi, Johann Strauss nuoremman 1889 säveltämä wienervalssi
Keisarivalssi, Billy Wilderin 1948 ohjaama elokuva
Keisarivalssi, pilapiirtäjä Kari Suomalaisen 1977 ilmestynyt pilapiirroskokoelma
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Keisarivalssi”, voi hakea sivunnimihaulla, laajalla sivunnimihaulla tai tekstihaulla.
Kaunoviikunakaijat

| Kaunoviikunakaijat |
| --- | --- |
 Partaviikunakaija
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Papukaijalinnut Psittaciformes
Heimo::  Kaijat Psittaculidae
Alaheimo::  Psittacinae
Suku::  Kaunoviikunakaijat Psittaculirostris  J. E. Gray & G. R. Gray, 1859
Katso myös
   Kaunoviikunakaijat Wikispeciesissä   Kaunoviikunakaijat Commonsissa 
Infobox OKNimi-testi OK: 
Kaunoviikunakaijat (Psittaculirostris) on kaijojen heimoon kuuluva lintusuku. Ne elävät Papua-Uuden-Guinean alavien maiden tuoreissa metsissä. Ne ovat kooltaan noin 18 cm pituisia ja yleisväriltään vihreitä. Päässä ja rinnassa on kirkkaita kuvioita.
Lajit

Irianinviikunakaija (Psittaculirostris salvadorii)
Kaunoviikunakaija (Psittaculirostris desmarestii)
Partaviikunakaija (Psittaculirostris edwardsii)
Aiheesta muualla

BirdLife Suomi ry: Maailman lintujen suomenkieliset nimet 3., uudistettu painos (2018)
Kauko-Karjala

Kauko-Karjala on  maantieteellis-historiallinen nimi, jota on käytetty vaihtelevasti koko Venäjän Karjalan tai pelkästään Vienan Karjalan rinnakkaisnimenä.
Historiantutkimuksessa nimellä on viitattu myös tai yksinomaan Äänisjärven ja Uikujärven itäpuoliseen alueeseen, joka ulottuu suurin piirtein Vienanjoelle saakka.lähde tarkemmin? Tämän viimeksi mainitun alueen varhaisin historiallinen asutus oli suurelta osin karjalaista tai muuten itämerensuomalaista, mutta Suomessa sitä ei yleensä pidetä varsinaisen Karjalan osana. Alueesta käytettiin keskiajalla venäjänkielistä nimeä Zavolotše, "taipaleen takainen", ja sen asukkaita kutsuttiin "taipaleen takaisiksi tšuudeiksi".
Leo Walta

| Henkilötiedot |
| --- | --- | --- | --- |
Syntymäaika: 24. kesäkuuta 2003 (ikä 21)
Syntymäpaikka: Vantaa, Suomi
Pelipaikka: keskikenttäpelaaja
Pituus: 170 cm
Seura
Seura: Sirius
Pelinumero: 14
Junioriseurat
2008–2012: PPS
2012–2019: HJK
2019–2021: Nordsjælland
Seurat
| Vuodet | Seura | O | (M) |
| 2019 | Klubi 04 | 6 | (0) |
| 2021–2024 | Nordsjælland | 19 | (0) |
| 2023 | → Køge (laina) | 14 | (3) |
| 2023 | → Mjällby (laina) | 11 | (2) |
| 2024– | Sirius | 11 | (0) |
Maajoukkue
| 2018 | Suomi U15 | 3 | (2) |
| 2019 | Suomi U16 | 3 | (1) |
| 2019–2020 | Suomi U17 | 12 | (3) |
| 2022 | Suomi U19 | 3 | (0) |
| 2021– | Suomi U21 | 10 | (1) |
| 2024– | Suomi | 2 | (0) |
 Seurajoukkueuran tilastot kattavat vain kansalliset sarjat, päivitetty 25. kesäkuuta 2024.  Maajoukkueuran tilastot päivitetty 25. kesäkuuta 2024.
Leo Walta (s. 24. kesäkuuta 2003 Vantaa) on suomalainen jalkapalloilija, pelipaikaltaan keskikenttäpelaaja. Hän edustaa Ruotsin Allsvenskanissa pelaavaa IK Siriusta.
Ura

Walta aloitti lapsena jalkapallon Pakkalan Palloseurassa, josta siirtyi 9-vuotiaana HJK:hon. Hän kävi nuorena harjoittelemassa myös Bayern Münchenissä, PSV Eindhovenissa ja Hoffenheimissa. Kaudella 2019 Walta nousi Klubi 04:n miehistöön ja sai tililleen kuusi ottelua Kakkosessa. Syyskuussa 2019 16-vuotias Walta siirtyi Tanskaan FC Nordsjællandin akatemiaan.
Walta nousi kaudella 2021–2022 Nordsjaellandin edustusjoukkueen kokoonpanoon. Hän pelasi kaudella 14 ottelua Superliigassa. Kauden 2022–2023 Walta aloitti jälleen Nordsjællandin edustusjoukkueen mukana, mutta peliaikaa tuli niukalti. Helmikuussa 2023 Walta siirtyi loppukauden mittaisella lainasopimuksella Tanskan 1. divisioonassa pelaavan Køgen riveihin. Køgessa Walta pelasi yhteensä 14 ottelua, joissa onnistui kolmesti maalinteossa. Elokuun alussa 2023 Walta siirtyi joulukuun loppuun asti ulottuvalla lainasopimuksella Mjällbyyn. Syyskuussa Walta onnistui kahdesti maalinteossa Allsvenskan-ottelussa IFK Norrköpingiä vastaan. Yhteensä Walta sai lainapestinsä aikana tililleen 11 ottelua Allsvenskanissa.
Maaliskuussa 2024 Walta allekirjoitti kesään 2028 asti ulottuvan sopimuksen Allsvenskan-seura IK Siriuksen kanssa.
Maajoukkue

Walta on edustanut Suomea junioritasolla kaikissa ikäluokissa. Alle 21-vuotiaiden maajoukkueessa hän debytoi syyskuussa 2021. A-maajoukkueessa Walta debytoi maaottelussa Portugalia vastaan 4. kesäkuuta 2024.
Keisha Buchanan

Keisha Buchanan
Keisha Buchanan (s. 30. syyskuuta 1984 Lontoo) on brittiläisen Sugababes-trion entinen jäsen.
Keisha aloitti laulamisen nuorena. Hänestä tuli Mutya Buenan ystävä, ja myöhemmin he tapasivat juhlissa Siobhan Donaghyn, ja kolmikko perusti Sugababes-yhtyeen. Keisha oli vasta 16-vuotias, kun yhtye sai ensimmäisen menestyskappaleensa "Overloadin".
Siobhan lähti vuonna 2001 yhtyeen ensimmäisen albumin (One Touch) jälkeen, ja hänen tilalleen tuli Heidi Range. Mutya lähti vuonna 2005, ja hänen tilalleen tuli Amelle Berrabah.
Yhtye ilmoitti 21. syyskuuta 2009, että Buchanan jättää yhtyeen jatkaakseen sooloartistina Island Recorsilla.
Kasarmin naiset

| Kasarmin naiset> Army Wives |
| --- | --- |
Tyyli:  draama
Kestoaika:  40-42 min.
Luoja(t):  Katherine Fugate
Pääosissa:  Kim Delaney Sally Pressman Brigid Brannagh Catherine Bell Brian McNamara Sterling K. Brown Wendy Davis Drew Fuller Terry Serpico Katelyn Pippy
Alkuperämaa:   Yhdysvallat
Alkuperäiskieli:  englanti
Verkko:   Lifetime    Nelonen, Jim, Liv
Esitetty:   3. kesäkuuta 2007–    14. lokakuuta 2007 –  9. kesäkuuta 2013
Jaksoja:  73 (jaksoluettelo)
Vastaava(t) tuottaja(t):  Mark Gordon   Deborah Spera   Jeff Melvoin
Aiheesta muualla
Virallinen sivusto
IMDb 
Kasarmin naiset on yhdysvaltalainen draamasarja, joka seuraa neljän henkilön elämää, joiden puolisot palvelevat armeijassa. Sarjan ensiesitys oli Yhdysvalloissa Lifetime-kanavalla 3. kesäkuuta 2007.
Sarjan toinen tuotantokausi alkoi Yhdysvalloissa 8. kesäkuuta 2008 ja sisälsi yhteensä 19 jaksoa. Kolmas kausi alkoi vuonna 2009.
Helmikuussa 2009, Lifetime julkaisi tiedon, että sarjaa jatketaan neljännelle kaudelle, joka alkoi huhtikuussa 2010. Syyskuussa 2010, tiedotettiin, että sarja jatkuu myös viidennelle kaudelle vuonna 2011.
Näyttelijäkokoonpano > Pääroolit

Kim Delaney – Claudia Joy Holden
Catherine Bell – Denise Sherwood
Sally Pressman – Roxanne Marie "Roxy" LeBlanc
Brigid Brannagh – Pamela Moran
Brian McNamara – Kenraalimajuri Michael James Holden
Sterling K. Brown – Tri Roland Burton
Wendy Davis –  Everstiluutnantti Joan Burton
Drew Fuller – Kersantti Trevor LeBlanc
Katelyn Pippy – Emmalin Jane Holden (kaudet 2–4, vieraileva: kausi 5)
Terry Serpico – Everstiluutnantti Frank Sherwood